VÁLLALKOZÁSI SZERZŐDÉS

Telki Község Önkormányzat tulajdonában lévő úthálózat 2018. évi fenntartási, kátyúzási munkái

**VÁLLALKOZÁSI SZERZŐDÉS**

amely létrejött egyrészről **Telki Község Önkormányzata** (2089 Telki, Petőfi Sándor utca 1.adószám: 15734862-2-13, képviseli: Deltai Károly polgármester), mint megrendelő - a továbbiakban **Megrendelő,**

másrészről Telki község Képviselő-testülete által kiírt pályázat nyertese:

|  |
| --- |
| **Cégnév:** |
| Székhelye:  |
| Adószáma:  | Cégjegyzékszáma:  |
| Bankszámlaszáma: |  |

mint vállalkozó - a továbbiakban **Vállalkozó** - között alulírott napon és helyen az alábbi feltételekkel:

1.) A **Megrendelő** megrendeli, a **Vállalkozó** elvállalja Telki Község Önkormányzattulajdonában lévő úthálózat 2018. évi fenntartási, kátyúzásimunkáinakelvégzését.

Az építési munkák helye: **2089 Telki Község Önkormányzat tulajdonában lévő úthálózat területe.**

2.) Vállalkozó az építési-műszaki előírások (Útügyi Műszaki Előírások), a pályázat dokumentumai, valamint a megajánlott tételes egységárajánlat – melyek a szerződés elválaszthatatlan, szerves részét képezik – alapján köteles az 1. pontban megjelölt munkákat megvalósítani.

3.) A munkálatok kezdete, a munkaterület átadása: a szerződés aláírását követő 1 napon belül (2018. 00. 00-ei munkakezdéssel).

 3.1.) **Megrendelő** köteles a munkaterületet kivitelezésre alkalmas állapotban a Vállalkozónak átadni.

4.) A munkálatok elvégzésének befejezési (végső) határideje:

 Részhatáridők éves bontásban:

|  |  |  |
| --- | --- | --- |
| **2018.** (év) | **12.** (hónap)  | **15.** (nap) |

 1. évi teljesítés:

4.1.)

|  |  |
| --- | --- |
| Megvalósítási idő a balesetveszélyes romlások megszüntetésére az értesítéstől számítva: | **1** (naptári nap) |

4.2.) A munka befejezésekor a szerződő felek műszaki átadás-átvételi eljárást folytatnak le, melyről jegyzőkönyvet készítenek.

4.3.) **Megrendelő** előteljesítést előzetes egyeztetés után fogad el.

5.)

|  |
| --- |
| **A mindenkori érvényes önkormányzati költségvetésben rögzítésre kerülő keretösszegek figyelembevételével, tételes felmérés alapján történő elszámolással.** |
| **A Vállalkozási szerződésben (1. sz. melléklet) rögzített egységárak 2018. évi teljesítésre vonatkoznak!** |

A munka ellenértékeként megadott rögzített egységár tartalmát (munkanemek szerinti bontásban) az ***Ajánlattételi Felhívás Dokumentációja*** részletezi.

5.1.) **Vállalkozó** részszámlázásra jogosult az elvégzett mennyiségekre, évente 1 részszámla (tárgyév szeptember 15.) és 1 végszámla (tárgyév december 15.) nyújtható be műszaki ellenőr által igazolt elvégzését követően. **Vállalkozó** előleg számla benyújtására jogosult.

6.) Fizetési feltételek:

A szerződő felek megállapodnak abban, hogy **Vállalkozó** az elkészült munka évenkénti átadását, vagy rész-teljesítés esetén annak írásos elismerését követően haladéktalanul jogosult számlázni, a **Megrendelő** pedig a számla átvételétől számított 30 napon belül - az ***Ajánlattételi Felhívás Dokumentációja*** szerinti részletes feltételekkel - köteles a számla összegét átutalással a Vállalkozó

|  |
| --- |
|  |
|  |
|  |
|  |

számú bankszámlájára átutalni.

6.1.) **Vállalkozó** számláját 3 példányban a **Megrendelő** képviselője által aláírtan nyújthatja be, teljesítési igazolással együtt (mellékelve). A teljesítési igazolás a tényleges műszaki teljesítéseket tartalmazza munkanemenként, a nyertes ajánlatban szereplő és szerződött egységáron elszámolva.

6.2.) A számla elismerésének feltétele, hogy

– rész-számla esetén a **Megrendelő** kérésére **Vállalkozó** hitelt érdemlő bizonylatokkal tanúsítsa a beépített anyagok és szerkezetek minőségét, hatályos szabványoknak, műszaki előírásoknak való megfelelőségét.

– végszámla esetén a sikeres műszaki átadás feltétele - az ***Ajánlattételi Felhívás Dokumentációjában*** leírtak szerint - teljesüljön.

6.3.) **Vállalkozó** által kiállított mindenkori számlák összegéből **5 %** kerül visszatartásra, a szerződés teljes időtartamára, majd a jótállási időre, a **Megrendelő** javára szóló és általa elfogadott, visszavonhatatlan és feltétel nélküli bankgaranciával kiváltható. A végszámla kifizetésének feltétele a fenti jótállási bankgarancia átadása.

6.4.) Ha a hibafelelősség időszak lejártáig **Vállalkozó** szerződésszegést követ el, vagy nem tesz eleget garanciális kötelezettségeinek, Megrendelő jogosult a bankgaranciát lehívni és abból a felmerült költségeit és kárát megtéríteni. A bankgarancia lehívása nem jelenti az esetlegesen felmerülő további kárigények érvényesítésének jogvesztését.

6.5.) Fizetési határidő: 30 naptári nap.

7.) **Megrendelő** a kivitelezéshez szolgáltatásokat nem nyújt, a közművek igénybevételére a szolgáltató(k)val történő megegyezéssel kerülhet sor.

8.) **Vállalkozó** a munkálatokat első osztályú (I. o.) minőségben vállalja, valamint a vonatkozó szabványok és műszaki előírások, útügyi szabályzatok és útügyi műszaki előírások mértékadó előírásai szerinti legmagasabb minőségi szinthez tartozó teljesítést garantál.

8.1.) Amennyiben a munkavégzés minősége nem megfelelő, a **Megrendelő** felszólíthatja a **Vállalkozót** a hiányosságok pótlására, illetve a minőség kijavítására, aki a megadott határidőn belül köteles azt végrehajtani. Amennyiben a **Vállalkozó** szerződés szerinti kötelezettségének maradéktalanul nem tesz eleget, úgy a **Megrendelő** jogosult más vállalkozót megbízni, melynek költségeit a **Vállalkozó** felé érvényesítheti, illetve a költségnek megfelelő összeget a következő esedékes számlájában csökkentheti.

8.2.) Amennyiben valamely építményrész minősége nem elégíti ki a követelményeket, **Megrendelő** kizárólagos joga eldönteni, hogy a csökkentett értékű, illetve csökkentett osztályú munkát elfogadja, vagy ragaszkodik az újraépítéshez.

8.3.) A munka csökkentett értékének megállapításánál az érintett építményrész, vagy szerkezet teljes ellenértéke a minőségcsökkenés arányában kerül csökkentésre, illetve osztályba sorolható munka II. o. teljesítés esetén 10 %-kal, III.o. teljesítés esetén 25 %-kal csökken az ellenérték. Az esetleges minőségi értékcsökkentés árengedmény formájában kerül elszámolásra.

8.4.) **Vállalkozó** köteles tanúsítani az elvégzett munka minőségét. Ennek érdekében a szerződés megkötését követően, de legkésőbb a munkaterület átadásakor és a munkavégzés megkezdése előtt köteles elkészíteni és **Megrendelő** képviselőjének átadni a szerződés tárgyára vonatkozó mintavételi és minősítési tervet.

8.5.) **Vállalkozó** - minőségi vita esetén - a minőséget akkreditált, minőségtanúsítási joggal rendelkező laboratóriumokban köteles ellenőriztetni.

8.6.) A szerződés szerinti megfelelően benyújtott rész-számla írásos igazolása melletti elfogadása nem zárja ki **Megrendelő** utólagos minőségi követeléseit.

9.) **Vállalkozó** köteles naprakész felmérési naplót, valamint építési naplót vezetni az 191/2009. (IX. 15.) Korm. rendeletnek megfelelően és azt a szerződés teljes időtartama alatt (munkavégzés esetén) a helyszínen, elérhető helyen tartani.

10.) A szerződés teljesítésével kapcsolatosan együttműködők megnevezése:

|  |  |
| --- | --- |
| Megrendelő képviselője: | Deltai Károlypolgármester |
| Megrendelő címe: | 2089 Telki, Petőfi Sándor utca 1. |
| Megrendelő telefonszáma: | 06-26-920-801 |

|  |  |
| --- | --- |
| Megrendelő szerződés teljesítésével megbízott képviselője: | Hoós Pétertelepülésüzemeltetési ügyintéző |
| Megrendelő megbízottjának címe: | 2089 Telki, Petőfi Sándor utca 1. |
| Megrendelő megbízottjának telefonszáma: | 06-26-920-802 |

|  |  |
| --- | --- |
| Műszaki ellenőr: | Hoós Péter |
| Műszaki ellenőrzést végző címe: | 2089 Telki, Petőfi Sándor utca 1. |
| Műszaki ellenőrzést végző telefon- és telefaxszáma: | Tel: 06-26-920-802Fax: 06-26-372-011 |

|  |  |
| --- | --- |
| Vállalkozó képviselője: |  |
| Vállalkozó címe: |  |
| Vállalkozó telefonszáma: |  |

|  |  |
| --- | --- |
| Vállalkozó szerződés teljesítésével megbízott képviselője: |  |
| Vállalkozó megbízottjának címe: |  |
| Vállalkozó megbízottjának telefonszáma: |  |

10.1.) Az építési területek építési munkák alatti elkorlátozásáról, elkerítéséről, szükség szerinti őrzéséről és mindennemű védelméről **Vállalkozó**nak kell gondoskodnia.

10.2.) **Vállalkozó** köteles az 1993. évi XCIII. törvényt és az összes vonatkozó munkavédelmi, egészség-védelmi és tűzrendészeti előírást betartani és különös figyelmet kell fordítania az Épített környezet alakításáról és védelméről szóló 1997. évi LXXVIII. Törvény és a Környezet védelméről szóló 1995. évi LIII. Törvény betartására. A kivitelezéssel kapcsolatos építésrendészeti, balesetvédelmi előírások megszegéséből származó következmények a Vállalkozót terhelik.

10.3.) A munkahelyen és a **Vállalkozó** által igénybevett területeken a forgalomirányítás, figyelmeztető és jelző táblák elhelyezése **Vállalkozó** feladata.

10.4.) **Vállalkozó** köteles biztosítani **Megrendelő** képviseletében eljáró személyek részére az építéshelyre való bejutást és ott a biztonságos munkavégzést, információszerzést és ellenőrzést. Ennek érdekében **Vállalkozó** köteles a helyszínen tartani a munkavégzéshez szükséges dokumentációkat, szabványokat (utasításokat, irányelveket), illetve szükség esetén azokat haladéktalanul be kell szerezni.

10.5.) **Vállalkozó** köteles a szerződés teljesítésével kapcsolatban a számlázáshoz igazodóan írásos jelentést készíteni.

10.6.) Felek megállapodnak abban, hogy az eltakarásra kerülő munkák elkészültét **Megrendelő** képviselője a **Vállalkozó** előzetes írásbeli értesítése alapján ellenőrzi, legkésőbb 3 napon belül. Eltakarni csak a **Megrendelő** képviselője, Műszaki ellenőre hozzájárulása után lehet. A hozzájárulás nem mentesíti Vállalkozót teljes körű felelőssége alól.

10.7.) **Vállalkozó** munkavégzését **Megrendelő** bármikor ellenőrizheti, észrevételeit köteles írásban rögzíteni elsősorban az építési naplóban, ennek hiányában jegyzőkönyvben vagy levélben. Ha azt tapasztalja, hogy észrevétele ellenére **Vállalkozó** dolgozói megsértik a munka- és tűzvédelmi előírásokat, megtilthatja a szabályt sértők belépését a **Megrendelő** területére. Élet és vagyonbiztonság megsértése esetén **Megrendelő** a munkát azonnali hatállyal leállíthatja.

10.8.) **Vállalkozó** a munkát - Megrendelő egyidejű értesítése mellett - azonnal abbahagyhatja, ha olyan körülmények állnak elő, melyek veszélyesek dolgozóik életére, vagy egészségére.

10.9.) **Vállalkozó** köteles **Megrendelőt** haladéktalanul értesíteni, ha munkájában olyan körülmény merül fel, ami a határidőt veszélyezteti, vagy a tervezettől eltérő műszaki megoldást eredményezhet.

10.10.) **Vállalkozó** köteles a munkába bevont összes személy és vállalkozó tevékenységét összehangolni és biztosítani a megfelelő feltételeket.

10.11.) A felvonulási és ideiglenes építmények, azok helykialakítása, őrzése és megóvása **Vállalkozó** feladata. A felvonulási és tároló helyek tervezett megoldását **Megrendelővel** előzetesen jóvá kell hagyatni.

10.12.) **Vállalkozó** köteles konténerben gyűjteni és folyamatosan elszállítani a munkák során keletkező törmeléket, hulladékot.

10.13.) Ha **Megrendelő** területén, vagy a munkavégzés során más területen a **Vállalkozó**, vagy a vele szerződésben álló más vállalkozók, beszállítók kárt okoznak, beleértve az őrzési hiányosságokat is, annak minden következménye **Vállalkozó**t terheli.

10.14.) **Vállalkozó**nak kerülnie kell a környezet szennyezését, az általa esetlegesen beszennyezett területet megtisztításáról haladéktalanul gondoskodnia kell, ellenkező esetben **Megrendelő** jogosult saját költségén, de **Vállalkozó** terhére a szennyeződést megszüntetni.

11.) **Vállalkozó** a szerződés szerinti munka elvégzéséhez alvállalkozót csak a **Megrendelő** előzetes hozzájárulásával foglalkoztat, azok magatartásáért és munkavégzéséért úgy felel, mintha saját maga járt volna el.

11.1.) A Vállalkozó garantálja, hogy a teljesítésben résztvevő összes munkavállaló érvényes munkavállalási engedéllyel rendelkezik, illetve a Társadalombiztosításnál be van jelentve és utánuk a törvényben előírtaknak megfelelő járulékokat befizetik.

11.2.) A Vállalkozó garantálja, hogy az általa már megjelölt alvállalkozóin kívül másokkal nem köt szerződést, illetve másoknak nem ad megbízást.

11.3.) A bevont alvállalkozók személyében történő változtatást csak kivételes esetben és indokoltan, a Megrendelő előzetes jóváhagyásával lehet végrehajtani.

11.4.) Az alvállalkozó további alvállalkozót nem foglalkoztathat.

12.) A szerződés szerinti munka elvégzéséhez esetlegesen szükséges szakhatósági, illetve egyéb engedélyek megszerzése a **Megrendelő** feladata. Az ezzel kapcsolatos esetleges vitákból eredő jogkövetkezmények a **Megrendelő**t terhelik. A kivitelezéssel kapcsolatos esetleges hatósági intézkedésekből, bírságból eredő következmények a **Vállalkozó**t terhelik.

13.) A műszaki szükségességből, vagy a műszaki ellenőr intézkedéséből eredő pótmunkákat csak a **Megrendelő** képviselőjének előzetes írásbeli (naplóbejegyzés, vagy levél útján közölt) jóváhagyásával, kalkuláció benyújtásával és annak elfogadásával lehet végezni.

14.) **Vállalkozó** teljesítése akkor hibátlan, ha a jelen szerződésben foglalt munkákat a hatósági és szakmai előírásoknak megfelelően, határidőre és első osztályú (I. o.) minőségben elvégzi, valamint rendeltetésszerű használatra alkalmas módon **Megrendelő** részére átadja.

15.) Évente és a kivitelezés teljes befejezésekor a felek átadás-átvételi eljárást folytatnak le. A **Vállalkozó** köteles az átadás-átvételi eljárás időpontjáról a Megrendelőt legalább 10 nappal előbb értesíteni, a **Megrendelő** pedig köteles az eljárásra a jogszabályokban megjelölt szervezeteket, hatóságokat szükség szerint meghívni.

 Az átadás-átvételi eljárás megindítása során a **Vállalkozó** köteles **Megrendelő** részére átadni a beépített anyagok megfelelőségi igazolását a műszaki átadási értesítővel egy időben.

15.1.) A műszaki átadás megkezdéséig **Vállalkozó**nak le kell bonyolítania a szükséges méréseket, vizsgálatokat és ezek bizonylatait az átadási dokumentációhoz mellékelni kell.

15.2.) A műszaki átadás megkezdése előtt 3 munkanappal a **Megrendelő** részére át kell adni a beépített anyagok, szerkezetek megfelelőségi és minőségi igazolását. Amennyiben **Vállalkozó** az átadási dokumentációt a **Megrendelő** felszólítása ellenére nem készíti el, **Megrendelő**nek jogában áll saját hatáskörében Vállalkozó költségén elkészíttetni és az így keletkezett költségét **Vállalkozó** végszámlája terhére érvényesíteni.

15.3.) Az esetleges hiánypótlás és hibajavítás nem akadályozhatja a rendeltetésszerű használatot. A hiánypótlási munkák átadás-átvételére, a hibás és késedelmes teljesítésre a szerződés vonatkozó kikötései érvényesek.

15.4.) A szerződés 4. pontja szerinti befejezési határidő akkor tekinthető teljesítettnek, ha addig az átadás-átvételi eljárás is lezárul.

16.) **Vállalkozó** az elvégzett aszfaltozási, szegélyépítési, burkolt árok építési és csapadékvíz-csatornázási munkákra a 2013. évi V. törvény (továbbiakban: Ptk.) szerint az ajánlatban vállalt **24** hónap garanciális-, és a Ptk. szerinti, továbbá az "egyes épületszerkezetek és azok létrehozásánál felhasználásra kerülő termékek kötelező alkalmassági idejéről" szóló 11/1985. (VI.22.) ÉVM-IpM-KM-MÉM-BkM együttes rendelet alapján, a rendelet szerinti szerkezeti elemekre (és berendezésekre) a jogszabályban előírt idejű - szavatossági kötelezettséget vállal. A **Vállalkozó** a garancia és szavatossági kötelezettségek mellett a 12/1988. (XII. 27.) ÉVM-IpM-KM-MÉM-KVM együttes rendelet szerinti kötelező alkalmassági időt vállalja.

16.1.) A szerződés teljesítése során a beépített anyagoknál a vonatkozó nemzeti szabványok szerinti követelményeket be kell tartani.

16.2.) A **Vállalkozó** által vállalt garanciális- és szavatossági (jótállási) időn belül előforduló hibákat Vállalkozó köteles a műszakilag lehetséges legrövidebb időn belül kijavítani, a kijavításra **Megrendelő**vel egyeztetett határidőt rögzíteni.

16.3.) Amennyiben **Vállalkozó** a 16.2.) pontban foglaltaknak nem tesz eleget, **Megrendelő** jogosult a hibákat más vállalkozóval elvégeztetni **Vállalkozó** terhére.

16.4.) Az utó-felülvizsgálat a műszaki átadást követő egy éven belül történik. Az eljárást **Megrendelő** képviselője hívja össze. Meghívójához mellékeli az általa összeállított hibajegyzéket. A hibajegyzékben szereplő hiányosságok kijavítására a 16.2.) pontban leírtak vonatkoznak.

17.) A **Vállalkozó** a hatósági és útügyi műszaki szabályzatok-, előírások szerint köteles tevékenységét végezni. Az előírásoktól történő eltéréssel kapcsolatos következmények és esetlegesen felmerülő bírságok a **Vállalkozó**t terhelik.

18.) Az építési napló nem, vagy nem megfelelő vezetéséből fakadó jogkövetkezmények a **Vállalkozó**t terhelik. A **Vállalkozó** a megrendelői utasításra csak abban az esetben hivatkozhat, ha az utasítást az építési naplóba bejegyezték, vagy ha a megrendelői utasítás írásban, a szerződésnek megfelelő formában történt.

19.) A kivitelezés során a felek együttműködni kötelesek. Mindegyik fél köteles a másik felet haladéktalanul értesíteni, ha szerződéses vagy jogszabályi kötelezettségének teljesítése akadályozva, illetve veszélyeztetve van, vagy lehet.

 A **Vállalkozó** értesítési kötelezettsége különösen kiterjed a teljesítés minőségét, anyagdíját, költségeit, határidejét, valamint az építésrendészetet érintő kérdésekre, míg a **Megrendelő** értesítési kötelezettsége a fizetéssel kapcsolatos kérdésekre terjed ki.

19.1.) Az értesítés elmulasztásából eredő károkért a mulasztó fél a felelős. A szóban tett értesítéseket, amennyiben valamely fél fő kötelezettségeit érinti, haladéktalanul meg kell erősíteni írásban is. Írásbeli megerősítésnek minősül a telefaxon, távirati úton megtett nyilatkozat is.

19.2.) Mindegyik fél köteles a károk megelőzése, valamint a bekövetkezett esetleges károk enyhítése érdekében minden tőle elvárható intézkedést megtenni. A kármegelőzés, vagy kárenyhítés körében - ha az értesítésre lehetőség nincs - mindegyik fél köteles előzetes értesítés nélkül eljárni.

20.) Aki a szerződést megszegi, kötbér és kártérítési felelősséggel tartozik, kivéve, ha bebizonyítható, hogy a szerződés teljesítése érdekében mindent megtett, ami az adott helyzetben elvárható, tehát vétlen a szerződés megszegésében.

20.1.) A szerződésnek nem megfelelő teljesítés elfogadása nem jelent lemondást a szerződéses igények érvényesítéséről.

20.2.) A szerződésszegő fél kötbérfelelősséggel tartozik, ha késedelmesen vagy hibásan teljesít.

20.3.) A kötbér a részteljesítéseket is beleértve, az ellenszolgáltatás után jár. Alapja:

 – késedelem esetén a késedelem időtartama,

 – hibás teljesítés esetén a hibás rész-teljesítés ellenértéke.

20.4.) A kötbér mértéke:

 – késedelem esetén: napi **50.000**,-Ft,

 – hibás teljesítéskor: a hibás részteljesítés értékének 25 %-a.

20.5.) Szerződő felek megegyeznek abban, hogy az esetleges kötbér elszámolásának módja elsődlegesen az egyeztetett összeg árengedmény formájában történő elszámolása az esedékes számlákban.

20.6.) **Megrendelő** - a **Vállalkozó** hibájából bekövetkező - 30 napot meghaladó késedelem esetén a szerződéstől térítési kötelezettség nélkül elállhat.

20.7.) Jelen szerződés tárgyára tekintettel a Ptk. szerinti felelősség (eredményfelelősség) érvényesül.

21.) Felek megállapodnak abban, hogy amennyiben **Megrendelő** rajta kívül álló ok miatt kénytelen a szerződést felfüggeszteni, a megvalósult munkák és leszállított, illetve igazoltan beszerzett anyagok kifizetése mellett kártérítés mellőzésével elállhat a szerződés teljesítésétől.

22.) **Megrendelő** jogosult a szerződés teljesítését bármikor felfüggeszteni. **Vállalkozó** kötelessége ebben az esetben:

 - azonnal beszüntetni a munkát az értesítésben közölt napon és mértékben,

 - megszüntetni a beszerzéseket és további megrendeléseket,

 - sürgősen megtenni minden ésszerű erőfeszítést az összes megrendelés, alvállalkozói szerződés és bérleti megállapodás felfüggesztéséért olymódon, hogy a feltételek kielégítőek legyenek **Megrendelő** számára,

 - minden más intézkedést megtenni, amivel minimalizálni lehet a felfüggesztéssel járó költségeket,

 - megtenni az intézkedéseket a munkahely biztonságának fenntartására.

 A szerződés felfüggesztéséért a **Vállalkozó**t a Ptk. alapján kártalanítani kell. A felfüggesztés megszüntetésekor **Vállalkozó** köteles a munkát folytatni az újratárgyalt feltételek figyelembevételével.

23.) **Megrendelő** jogosult a szerződést részben, vagy egészben felbontani, amennyiben a **Vállalkozó**

 - olyan munkát végez, ami nem elégíti ki a szerződés követelményeit,

 - olyan alvállalkozót foglalkoztat, melyet nem hagyatott jóvá a **Megrendelő**vel, munkavállalói, illetve alvállalkozói nem felelnek meg a törvényi előírásoknak,

 Ha az előbbiek közül bármelyik fennáll, a **Megrendelő**nek írásban kell közölnie **Vállalkozó**val, hogy mulasztás miatt felbontja a szerződést, valamint annak indokait.

24.) Mulasztás miatti felbontás után **Vállalkozó** kötelessége

 - azonnal beszüntetni a munkát és leállítani a beszerzéseket az értesítésben kiadott napon és terjedelemben,

 - minden anyag, felszerelés, berendezés és dolog leltározása, karbantartása és átadása a **Megrendelő**nek, melyet **Vállalkozó** leszállított az adott munkához,

 - együttműködés a Megrendelővel az információ átadásban és a félbehagyott munkák elrendezésében, így a károk mérséklésében.

25.) Továbbra is a szerződés szerint kell eljárni a szerződés azon részére, amelyre nem vonatkozik a felbontás és felfüggesztés.

26.) Megrendelő megszüntetheti a szerződést részben, vagy egészben, minden jogi eljárás mellőzésével, ha a **Vállalkozó** csődbe megy, vagy csődeljárási bírósági határozat következtében elveszti rendelkezési jogát.

27.) Felek a szerződésből eredő jogvita esetén a **Megrendelő** székhelye szerint illetékes, hatáskörrel rendelkező Budakörnyéki bíróság illetékességét kötik ki.

28.) A jelen szerződésben nem szabályozott kérdések vonatkozásában a Ptk. ide vonatkozó rendelkezései az irányadók.

29.) Jelen szerződés elválaszthatatlan része a Pályázat – **Megrendelő**, vagy **Vállalkozó** által készített – összes dokumentuma és a szerződés 1. sz. melléklete.

Felek a szerződést elolvasták, azt megértették és mint azt akaratukkal mindenben megegyezőt jóváhagyólag és cégszerűen írják alá.

Telki, 2018. április (hó) ........ (nap)

|  |  |  |
| --- | --- | --- |
|  |  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Megrendelő |  | Vállalkozó |

**1. sz. Melléklet:** Fenntartási, kátyúzási munkák egységár kimutatása